recursal/SuperWikiNEXT-32B huggingface dataset:
שגיאות פרמטריות בתבנית:סרט   
פרמטרים ריקים [ קישור ] לא מופיעים בהגדרת התבנית 

**דיפלומה** הוא סרט הגמר דובר הערבית של יעל קיים משנת 2009 בבית הספר סם שפיגל לקולנוע ולטלוויזיה.

"דיפלומה" הוקרן בבכורה עולמית בפסטיבל קאן 2009 במסגרת תחרות ה-Cinéfondation (אנ') וזכה במקום השלישי. הסרט השתתף בלמעלה משבעים פסטיבלי קולנוע וזכה במסגרתם ב-14 פרסים, 
נרכש להקרנות על ידי קאנאל פלוס (אנ') והוקרן במוזיאון לאמנות מודרנית בניו יורק (MoMA).

תקציר העלילה
------------

הסרט מספר על אח (אוסמא ערביא) ואחות (יוסרא בארקת) פלסטינים המתגוררים בחברון. בליל חגיגות הפורים של היישוב היהודי, הם מחליטים להפר את העוצר שהוטל על התושבים הפלסטינים של העיר וללכת דרך גגות העיר העתיקה לחגיגות סיום התואר של האחות באוניברסיטת חברון.

הפקה
----

"דיפלומה" הופק בתמיכת פרויקט קולנוע (המשותף לקרן יהושע רבינוביץ, קרן רקנאטי וסינמטק תל אביב), מינהל התרבות במשרד התרבות והספורט, הרשות השנייה לטלוויזיה ורדיו, קרן התרבות אמריקה-ישראל, קרן אלי גלפנד לסרטים קצרים, קרן סנונית והמועצה הישראלית לקולנוע.

הרעיון לסרט עלה במוחה של קיים בתקופת לימודיה בסם שפיגל, אחרי שהייתה פעילה בחברון במשך שנתיים והתחברה עם נשים פלסטיניות.

הצוות הורכב מישראלים ופלסטינים. הסרט צולם ברובו בחברון, עם השלמות במזרח ירושלים. סצנת העדלאידע היא אמיתית וצולמה בחברון וכך גם קולות שהקליטו ברחובות העיר ומושמעים בפסקול. במהלך הצילומים קיים נעצרה ושוחררה.

פרסים ופסטיבלים נוספים
----------------------

* 2010 - ציון לשבח בקטגוריית יוצרת הסרט העלילתי הטוב ביותר בפסטיבל הבינלאומי ה-7 לסרטי נשים ברחובות. על פי השופטות, קיים יצרה "שילוב מרשים בין חומרים תיעודיים לחומרים מבוימים אשר מייצרים תחושה של הסגר, דחיסות וקושי בחיי הפלסטינים בחברון".
* 2010 – השתתף בפסטיבל הסרטים של ניו יורק.

קישורים חיצוניים
----------------

* דיפלומה, באתר crossingeurope

* "דיפלומה", במסד הנתונים הקולנועיים IMDb (באנגלית)

הערות שוליים
------------

1. ↑  הסרט המלא, בערוץ בית הספר סם שפיגל לקולנוע ולטלוויזיה באתר יו טיוב
2. ↑  דיפלומה, באתר פסטיבל קאן
3. ↑  מאיר שניצר, "כל יום פורים: קצרים ישראלים בקאן", באתר nrg מעריב, 15 במאי 2009
4. ↑  "דיפלומה" של יעל קיים יוקרן בקאן, באתר nrg מעריב, 27 באפריל 2009
5. ↑  מאיה כהן, ונציה כחול לבן, בעיתון ישראל היום, 20 ביולי 2015
6. ↑  ביוגרפיה של יעל קייפ, באתר אידיבי
7. ↑  הוכרזו הזוכות בפסטיבל סרטי נשים, באתר nrg מעריב, 7 בספטמבר 2010
**טומב ריידר** (באנגלית: **Lara Croft: Tomb Raider**, "לארה קרופט: שודדת הקברים") הוא סרט פעולה אמריקאי משנת 2001, המבוסס על סדרת משחקי הווידאו "טומב ריידר" ועל הדמות הראשית בה, לארה קרופט. הסרט בוים על ידי סיימון ווסט, ודמותה של קרופט מגולמת על ידי אנג'לינה ג'ולי.

עלילה
-----

לארה קרופט היא בת למשפחת אצולה בריטית, ארכאולוגית חזקה ומוכשרת, העוסקת בחיפוש אוצרות בקברים עתיקים. בסרט זה לארה מחפשת אחר שני חלקים של חפץ עתיק בעלי כוח רב, הקבורים בחלל ובזמן, ומנסה למנוע את נפילתם לידי אויביה. החיפוש אחר החלקים והמאבק על השליטה בהם מתרחשים במקומות מסתוריים וייחודיים - קבר עתיק של האור המרקד בקמבודיה, ומקדש עשרת אלפים הצללים בסיביר.

שחקנים
------

* אנג'לינה ג'ולי - לארה קרופט
* ג'ון ווייט - לורד ריצ'רד קרופט
* איאן גלן - מנפרד פאוול
* נח טיילור - ברייס
* דניאל קרייג - אלכס ווסט
* כריס בארי - ג'יימס הילרי
* ג'וליאן רינד-תות - מר פימס
* לזלי פיליפס - וילסון
* רוברט פיליפס - יוליוס
* מארק קולי - לארסון

תגובות
------

הסרט קיבל בעיקר ביקורות שליליות ממבקרי הקולנוע, על עלילה חסרת טעם ורצף מהלכים הדומה למשחק הווידאו, אבל ג'ולי זכתה לשבחים על משחקה. הסרט נחל הצלחה מסחרית גבוהה ודורג במקום הראשון בהקרנות בבתי הקולנוע בשבוע הראשון לצאתו. מבין כל הסרטים המבוססים על משחקי וידאו אי פעם, הוא נחשב למצליח ביותר מבחינה מסחרית בזמנו (עד שהסרט "הנסיך הפרסי: חולות הזמן" נחל הצלחה גדולה ממנו בשנת 2010). הסרט גם נחשב לבעל ההכנסה הגבוהה ביותר לסרט פעולה בכיכובה של אישה (לצד סרטה של סיגורני ויבר, "הנוסע השמיני"). 

לסרט יצא סרט המשך ב-2003, שלמרות השבחים על השיפור מהמבקרים, לא שחזר את ההצלחה הכלכלית של "טומב ריידר", שגרף 374 מיליון דולר.

אתחול
-----

בשנת 2011 GK Films רכשו את זכויות ההסרטה של טומב ריידר ובשנת 2015 צצו דיווחים על תחילת הפקת סרט חדש בשיתוף פעולה עם אולפני האחים ורנר וחברת MGM. הסרט תוכנן להוות אתחול ולהתבסס על סדרת משחקי המחשב משנת 2013.

ב-28 באפריל 2016 נודע שהשחקנית אליסיה ויקנדר לוהקה לגלם את לארה קרופט, כאשר הבמאי הנורווגי רור אותוג (Roar Uthaug) נשכר לביים. האתחול יצא לאקרנים ב-16 במרץ 2018.

הפצה מחודשת דיגיטלית
--------------------

לרגל מלאת עשרים שנה ליציאת הסרט, ב-1 ביוני 2021 הפיצה חברת "פרמאונט" מארז כפול ברזולוציית 4K UHD של שני הסרטים, "טומב ריידר" (2001) וסרט ההמשך, "טומב ריידר 2: סוד החיים" (2003). המארז מכיל שני פורמטים של כל אחד משני הסרטים: Blu-ray ופורמט דיגיטלי.

קישורים חיצוניים
----------------

* "טומב ריידר", במסד הנתונים הקולנועיים IMDb (באנגלית)
* "טומב ריידר", באתר נטפליקס
* "טומב ריידר", באתר AllMovie (באנגלית)
* "טומב ריידר", באתר Rotten Tomatoes (באנגלית)
* "טומב ריידר", באתר Box Office Mojo (באנגלית)
* "טומב ריידר", באתר Metacritic (באנגלית)
* "טומב ריידר", באתר אידיבי
* "טומב ריידר", תסריט הסרט באתר Scripts.com (באנגלית)
* "טומב ריידר", באתר Prime Video (באנגלית)
* "טומב ריידר", באתר Hulu סרטים (באנגלית)
* "טומב ריידר", במסד הנתונים הקולנועיים KinoPoisk (ברוסית)

הערות שוליים
------------

1. ↑  Davidson, Douglas (June 3, 2021). n honor of the 20th anniversary of Angelina Jolie’s "Lara Croft: Tomb Raider," snag both adventures in a new 4K UHD 2-pack. Elements of Madness. Retrived June 3, 2021

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 4059670
* BnF: cb137521070 (data)
* GND: 4644805-6
* LCCN: no2001046267
* NLP: a0000003672270
* VIAF: 177107393
* WorldCat (עם VIAF): 177107393

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**דירת הפגישות** (באנגלית: **That Funny Feeling**) הוא סרט קולנוע אמריקאי מסוגת קומדיה רומנטית משנת 1965 בבימויו של ריצ'רד ת'ורפ, עם סנדרה די, בובי דארין ודונלד אוקונור בתפקידים הראשיים.

זה הסרט השלישי של דארין ודי כזוג לאחר "בבוא ספטמבר" (1961) ושיעור בנישואין" (1963).

תקציר העלילה
------------

ג'ואן האוול (סנדרה די) היא צעירה שרוצה להיות שחקנית אבל בינתיים גרה בדירה קטנה עם חברתה אודרי (ניטה טאלבוט) ושתיהן מוטרדות מהרעש שמשמיע שכנם הצמוד לותר (הארי סטורץ'). שתיהן עובדות כמנקות אצל לקוחות שאינן מכירות.

ג'ואן נתקלת שלוש פעמים ברחוב באותו בחור שלבסוף מציג עצמו כטום מילפורד (בובי דארין). טום הוא עובד בכיר בחברת פרסום ביחד עם עמיתו לעבודה הארוויי גרנסון (דונלד אוקונור) שפרוד מאשתו. טום מחזיק בביתו ציורים יקרים של הארוויי כדי שלא יעוקלו על ידי עורכי הדין של אשתו של הארוויי.

לאחר בילוי מבקש טום ללוות את ג'ואן לביתה אבל היא מתביישת להגיע לדירתה הקטנה ומגיעה לדירתו של מילפורד וטוענת שזו דירתה. טום מופתע אבל ממשיך את היחסים אתה. הוא עובר לגור בדירתו של הארוויי, שולח את הארוויי לבית מלון על חשבונו ומזמין את ג'ואן לשם.

לאחר שטום משאיר הודעה בדירתו כי ייעדר לעשרה ימים עוברת לשם ג'ואן עם אודרי ולותר. ג'ואן שזקוקה לכסף ממשכנת את החליפות של טום אצל המשכונאי (לאו ג. קרול) ומשוחחת אתו על הצרות עם "בעלה".

ג'ואן מגלה צילומים רבים של בחורות שהיו בקשר עם טום. היא מזמינה אותן לנשף בדירתן של טום. הדירה מתמלאת בבחורות הנראות כיצאניות ולתוך ההמולה נכנסים גם טום והארוויי. המשטרה מוזעקת ועוצרת את כולם. במכונית המשטרה מציע טום נישואין לג'ואן ואודרי מתחילה לפלרטט עם הארוויי.

צוות השחקנים
------------

| שם השחקן/ית | שם הדמות | הערות |
| --- | --- | --- |
| סנדרה די | ג'ואן הוול |  |
| בובי דארין | טום מילפורד |  |
| דונלד אוקונור | הארווי גרנסון |  |
| ניטה טאלבוט | אודרי |  |
| לארי סטורץ' | לותר |  |
| רוברט סטראוס |  | מוזג בבר |
| לאו ג. קרול | מר אושי | משכונאי |

קישורים חיצוניים
----------------

* "דירת הפגישות", במסד הנתונים הקולנועיים IMDb (באנגלית)
* "דירת הפגישות", באתר AllMovie (באנגלית)
* "דירת הפגישות", באתר Rotten Tomatoes (באנגלית)
* "דירת הפגישות", במסד הנתונים הקולנועיים KinoPoisk (ברוסית)
* דימון לדירת הפגישות, באתר יוטיוב
* בובי דארין שר את שיר הנושא, באתר יוטיוב
* דירת הפגישות, באתר TCM
**מועדון כדורגל ברגלניצה שטיפ** (במקדונית: ФК Брегалница Штип) הוא מועדון כדורגל מהעיר שטיפ שבמקדוניה. המועדון נוסד לאחר הקמת ממלכת יוגוסלביה ומשחק בליגת העל המקדונית.

היסטוריה
--------

המועדון נוסד בשנת 1921 ושיחק בליגה המקדונית הרפובליקאית שהייתה הליגה השלישית במערכת הליגות של יוגוסלביה. בסוף עונת 1963/1964 הגיע למקום הראשון בליגה ועלה בפעם הראשונה לליגה השנייה ביוגוסלביה. המועדון שיחק לסירוגין בליגה השנייה ובליגה השלישית ביוגוסלביה. בעונת 1980/1981 הגיע לרבע גמר הגביע היוגוסלבי והפסיד לקבוצת ולז' מוסטר.

בעונת 1992/1993 לאחר התפרקות יוגוסלביה עבר לשחק בליגת העל המקדונית ולאחר עונה אחת ירד לליגה השנייה של מקדוניה. המועדון שיחק לסירוגין בליגה השנייה ובליגת העל המקדונית. בעונת 1999/2000 הגיע לשמינית גמר הגביע המקדוני. בעונת 2000/2001 הגיע לשמינית גמר הגביע המקדוני והפסיד לקבוצת בלאסיקה. בעונת 2004/2005 הגיע לרבע גמר הגביע המקדוני והפסיד לקבוצת בשקימי. בעונת 2005/2006 הגיע לחצי גמר הגביע המקדוני והפסיד לקבוצת שקנדיה. בעונות 2006/2007, 2007/2008 הגיע לשמינית גמר הגביע המקדוני והפסיד לקבוצות דריטה ומילאנו קומאנובו בהתאמה.

בסוף עונת 2009/2010 עלה מהליגה השנייה לליגת העל המקדונית. המועדון משחק ברציפות בליגת העל המקדונית מעונת 2010/2011. בעונה זו הגיע לרבע גמר הגביע המקדוני והפסיד לקבוצת נפרדוק. בעונת 2011/2012 הגיע לרבע גמר הגביע המקדוני והפסיד לקבוצת טורנובו. בעונת 2012/2013 הגיע לשמינית גמר הגביע המקדוני והפסיד לקבוצת שקנדיה. בעונת 2013/2014 הגיע לחצי גמר הגביע המקדוני והפסיד לקבוצת רבוטניצ'קי קומטל סקופיה.

שחקנים בולטים
-------------

* מקדוניהמקדוניה ולטקו קוסטוב

קישורים חיצוניים
----------------

* 

* אתר האינטרנט הרשמי של ברגלניצה שטיפ (במקדונית)
* ברגלניצה שטיפ, סרטונים בערוץ היוטיוב

* פרופיל, באתר Transfermarkt

* פרופיל, באתר Soccerway

* פרופיל, באתר FootballDatabase.eu

| מקדוניה הצפוניתמקדוניה הצפונית ליגת העל המקדונית בכדורגל, עונת 2023/2024 |
| --- |
| 

|  |
| --- |
| אקדמיה פאנדב • ברגלניצה שטיפ • גוסטיבר • וארדאר סקופיה • ווסקה ספורט • טיקבש • מקדוניה • סילקס קראטובו • רבוטניצ'קי סקופיה • סטרוגה • שקופי • שקנדיה |

 |
**התקוממות** (באנגלית: **Uprising**) הוא סרט טלוויזיה אמריקאי משנת 2001, המבוסס על סיפורו האמיתי של מרד גטו ורשה בתקופת השואה. מגולם בכיכובם של לילי סובייסקי, האנק עזריה, ודייוויד שווימר. הוקרן לראשונה כמיני-סדרה בת שני חלקים ברשת NBC.

פסקול הסרט היה יצירתו האחרונה של המלחין הצרפתי, מוריס ז'אר. הסרט בוים על ידי הבמאי האמריקאי-יהודי, ג'ון אבנט(אנ').

עלילה
-----

לאחר כיבושה של פולין בידי גרמניה הנאצית רוכזו יהודי העיר ורשה באזור מיוחד המיועד למגורי יהודים, הוא גטו ורשה. כבכל הגטאות, מונה לגטו יודנראט, מועצה של יהודים אשר היו אחראים כלפי השלטון הגרמני. הסרט מגולל את הדילמות המוסריות עמן נאלץ להתמודד אדם צ'רניאקוב, ראש היודנראט בוורשה, שעליו הוטל ביצוע הוראות השלטונות הגרמנים שכללו שליחת היהודים ל"מחנות עבודה במזרח". חברי תנועות הנוער בעלות הגוון הסוציאליסטי מחליטים למרוד בגרמנים ולא לתת יד לרצח אחיהם. הם מתחילים לארגן את אנשיהם במטרה להגן על כבוד העם היהודי, אולם אדם צ'רניאקוב כמנהיג היודנראט מתנגד לפעילות זו. הסרט ממחיש את הדילמות המוסריות של חברי המחתרת בזמן ההכנות למרד: "איך להישאר מוסריים, בחברה לא מוסרית?".

במהלך ההכנות למרד, מוברח אנטק צוקרמן לחלק הארי של ורשה במטרה לאסוף נשק עבור המחתרת היהודית על ידי שיתוף פעולה עם המחתרת הפולנית. עם קבלת ההחלטה על חיסולו של הגטו, כמתנת יום הולדת להיטלר, פותחת המחתרת היהודית באש וגורמת לנסיגתם של הגרמנים. לאחר קרבות ממושכים, עוברים הלוחמים אל הבונקר במילא 18, הגרמנים מגלים מקום מסתור זה, סוגרים את יציאותיו, ומזרימים גז רעיל אל הבונקר. רוב חברי המחתרת נהרגים והניצולים היחידים הם אלו שהצליחו לברוח אל מערכת הביוב.

צוות השחקנים
------------

| הדמות | השחקן |
| --- | --- |
| טוסיה אלטמן | לילי סובייסקי |
| מרדכי אנילביץ' | האנק עזריה |
| יצחק צוקרמן | דייוויד שווימר |
| יירגן שטרופ | ג'ון ווייט |
| אדם צ'רניאקוב | דונלד סאת'רלנד |
| שמחה רותם | סטיבן מוייר |
| מארק אדלמן | ג'ון איילס |
| צביה לובטקין | סיידי פרוסט |
| מירה פוכרר | ראדה מיטשל |
| פרניה ביטוס | אלכסנדרה הולדן |
| אריה וילנר | אריק לייבלי |
| זכריה ארטנשטיין | לוק מאבלי |
|
| יאנוש קורצ'אק | פאלה גרדינצקי |
| פריץ היפלר | קרי אלווס |
| זיגמונט פרידיך | עדו גולדברג |
| דבורה בארון | מילי אביטל |

ראו גם
------

* הארגון היהודי הלוחם
* מרד גטו ורשה

קישורים חיצוניים
----------------

* "התקוממות", במסד הנתונים הקולנועיים IMDb (באנגלית)
* "התקוממות", באתר AllMovie (באנגלית)
* "התקוממות", במסד הנתונים הקולנועיים KinoPoisk (ברוסית)
**מועדון ספורט וולדהוף מנהיים** (בגרמנית: **Sportverein Waldhof Mannheim**) הוא מועדון ספורט רב תכליתי מהעיר מנהיים שבמדינת באדן-וירטמברג שבגרמניה. המועדון ידוע בעיקר בזכות קבוצת הכדורגל שלו, ששיחקה מספר עונות בבונדסליגה בשנות ה-80 של המאה ה-20. נכון לעונת 2019/20 הקבוצה משחקת בליגה הגרמנית השלישית. נוסף על קבוצת הכדורגל, מועדון וולדהוף מנהיים מפעיל גם קבוצת כדוריד וקבוצת טניס שולחן, וחברים בו כ-2,400 איש נכון לשנת 2018.

היסטוריה
--------

מועדון וולדהוף מנהיים הוקם בשנת 1907, והחל לשחק בליגות אזוריות שונות בדרום גרמניה. עד לשנות ה-40 של המאה ה-20 המועדון כשל לצלוח את הליגות האזוריות ולהגיע למשחקי הגמר שכללו קבוצות מכל רחבי גרמניה. בשנת 1940 המועדון רשם את הישג השיא שלו לאותה תקופה, כאשר סיים במקום הרביעי לאחר הפסד לשאלקה 04 בחצי הגמר, ולאחר מכן הפסד במשחק על המקום השלישי לראפיד וינה, ששיחקה אז בגרמניה במסגרת האנשלוס על אף היותה קבוצה אוסטרית. לאחר מלחמת העולם השנייה, וולדהוף מנהיים המשיכה להתנדנד בין ליגות אזוריות, ואפילו הגיעה לליגה השנייה בגרמניה עוד לפני הקמת הבונדסליגה בעונת 1963/64, אך שבה לליגות האזוריות. עם הגעת ספונסר חדש בשנת 1972, חברת Chio, הקבוצה חזרה לליגה השנייה, והייתה לקבוצת מרכז טבלה לאורך שנים רבות.

בעונת 1982/83 המועדון רשם עלייה מפתיעה אל הבונדסליגה לראשונה בתולדותיו, ושיחק בבונדסליגה במשך שבע עונות רצופות, כאשר הישג השיא של המועדון היה המקום השישי בבונדסליגה בעונת 1984/85. במהלך התקופה של המועדון בבונדסליגה, שיחקו בשורותיו שחקנים כיורגן קולר, פריץ ואלטר, מאוריציו גאודינו וכריסטיאן ורנס. בעונת 1989/90 המועדון נשר בחזרה לבונדסליגה השנייה, שם שיחק שבע שנים רצופות, ובעונת 1996/97 נשר אל הליגה השלישית. כעבור שנה, נעשה ניסיון לאחד את הקבוצה עם יריבתה העירונית המושבעת, VFR מנהיים, אך ניסיון זה לא צלח. בתום עונת 1998/99 עלתה וולדהוף מנהיים בחזרה לבונדסליגה השנייה, אך בשנת 2003 הורדה אל הליגה הרביעית בגין עבירות תקציב על ידי התאחדות הכדורגל הגרמנית, וניסיון איחוד נוסף עם VFR מנהיים באותה שנה, לא עלה יפה. בעונת 2007/08 עלתה וולדהוף מנהיים לליגה השלישית, אך בשנת 2010 שוב הוענשה על ידי התאחדות הכדורגל הגרמנית בגין עבירות תקציביות, והורדה לליגה החמישית. כעבור עונה, עלתה וולדהוף מנהיים לליגה הרביעית, שם שיחקה עד לשנת 2018. בשנה זו התמודדה וולדהוף מנהיים מול אורדינגן 05 בפלייאוף על הזכות להעפיל אל הליגה הגרמנית השלישית, אך לא עמדה במשימה זו ונשארה בליגה הרביעית. באפריל 2019 הבטיחה וולדהוף מנהיים את העפלתה אל הליגה הגרמנית השלישית.

שחקנים מפורסמים
---------------

* אוטו שיפלינג
* גינטר זברט
* זפ הרברגר
* אובה צימרמן
* רולאנד דיקגיסר
* אלפרד שן
* יורגן קולר
* כריסטיאן ורנס
* פריץ ואלטר
* מאוריציו גאודינו
* הנריק לארסן
* דיטר הקינג

קישורים חיצוניים
----------------

ויקישיתוף מדיה וקבצים בנושא **וולדהוף מנהיים** בוויקישיתוף
* אתר האינטרנט הרשמי של וולדהוף מנהיים (בגרמנית)
* וולדהוף מנהיים, ברשת החברתית פייסבוק

* וולדהוף מנהיים, ברשת החברתית אקס (טוויטר)

* וולדהוף מנהיים, ברשת החברתית אינסטגרם

* וולדהוף מנהיים, ברשת החברתית LinkedIn

* וולדהוף מנהיים, סרטונים בערוץ היוטיוב

* פרופיל, באתר Transfermarkt

|  |  |
| --- | --- |
| בקרת זהויות עריכת הנתון בוויקינתונים | 
* GND: 2107488-4
* LCCN: n2001105916
* VIAF: 142085945
* WorldCat: lccn-n2001105916

 |
בהנדסת תוכנה, **דיאגרמת מחלקה**, בשפת UML, היא סוג של תרשים סטטי המתאר את מבנה המערכת על ידי הצגת מחלקותיה, תכונותיהן והקשרים בין המחלקות.

רקע
---

תרשים המחלקה הוא אבן הבניין המרכזית במידול מונחה עצמים. התרשים משמש לשתי מטרות עיקריות והן:

1. מידול כללי-תפישתי של רכיבי האפליקציה.
2. מידול מפורט למען תרגום המודל לקוד מקור.

המחלקות בדיאגרמת המחלקה מייצגות גם את האובייקטים העיקריים וגם את היחסים בין האפליקציה ובין האובייקטים אשר יומרו לקוד מקור.
תרשים המחלקה מציג את המחלקה בתיבות אשר כוללות שלושה חלקים:

1. חלקה העליון של התיבה יכלול את שם המחלקה
2. חלקה האמצעי של התיבה יכלול את מאפייני המחלקה
3. חלקה התחתון של התיבה מכיל את המתודות או הפעולות אשר המחלקה יכולה לבצע

בתרשים עיצוב מערכת, המחלקות מאוחדות יחדיו בתרשים מחלקה אשר מסייע לקבוע את הקשרים הסטטיים בין האובייקטים.

מרכיבים
-------

UML מספק מנגנונים לייצוג מרכיבי מחלקה כגון : מאפיינים, מתודות ומידע נוסף לגביהם.

ראות
----

כדי לציין את רמת הראות (Visibility) של מרכיב מחלקה (למשל: מאפיין או מתודה) ישנן דרכי ציון אשר יופיעו לפני שם המרכיב:

|  |  |
| --- | --- |
| `+` | Public |
| `-` | Private |
| `#` | Protected |
| `/` | Derived (can be combined with one of the others) |
| `~` | Package |

יחסים בין מחלקות
----------------

היחסים הקיימים בדיאגרמת מחלקה הם:

* Association - יחס כלשהו בין מחלקות. המספרים בקצוות מציינים את מספר (או טווח) העצמים בכל צד של היחס (Multiplicity).

* Inheritance - ירושה ממחלקת בסיס.
* Realization / Implementation - מימוש ממשק.

* Dependency - תלות של מחלקה אחת במחלקה אחרת.
* Aggregation - יחס הכלה חלש: מחלקה מכילה מצביע לעצם, כאשר העצם המוצבע יכול להתקיים ללא המחלקה המכילה.
* Composite Aggregation - יחס הכלה חזק: מחלקה מכילה עצם, כאשר העצם המוכל מתקיים רק עם העצם החיצוני.

טווח
----

שפת UML מגדירה שני סוגי טווחים (Scope) עבור מרכיבי המחלקה: מופע ומסווג (Classifier). במקרה של מרכיב מסוג מופע, הטווח הוא המופע הספציפי. עבור מאפייני המחלקה, הכוונה היא כי עריכתם משתנה בין כל מופע למופע. עבור שגרות הכוונה היא שהכניסה אליהן תלויה במצבן הנוכחי. לעומת זאת, במקרה של מרכיב מסוג מסווג, הטווח הוא המחלקה. עבור המתודות, כניסה אליהן אינה משפיעה או מושפעת ממצב האובייקטים. מרכיבי המסווג לעיתים מוכרים כמשתנים סטטיים בשפות תכנות רבות. כדי להצהיר על כך שמרכיב מסוים מקבל טווח מסווג שמות יוצג עם קו תחתון. אחרת, המחלקה תהיה בטווח מופע.

קישורים חיצוניים
----------------

ויקישיתוף מדיה וקבצים בנושא **דיאגרמת מחלקה** בוויקישיתוף
**Acta Eruditorum** (בלטינית: מעשי המלומדים) היה כתב עת מדעי בגרמנית שיצא לאור בשנים 1682–1782.

היסטוריה
--------

Acta Eruditorum נוסד בשנת 1682 בלייפציג בידי אוטו מנקה (Otto Mencke), שהיה עורכו הראשון. כתב העת זכה לתיכתו הכספית של דוכס סקסוניה ולעידודו של גוטפריד וילהלם לייבניץ, שפרסם בו 13 מאמרים בארבע שנותיו הראשונות. כתב העת נערך לפי הדגם של כתב העת הצרפתי Journal des savants וכתב העת האיטלקי Giornale de'letterati. כתב העת יצא לאור כירחון שנכתב כולו בלטינית, וכלל קטעים מספרים חדשים, סקירות, מאמרים והערות. המאמרים עסקו בשלל נושאים: מדעי הטבע, מתמטיקה, תאולוגיה, היסטוריה, גאוגרפיה ופילוסופיה. עם הכותבים, בנוסף ללייבניץ, נמנו יאקוב ברנולי, יוהאן ברנולי, המפרי דיטון, לאונרד אוילר, פייר-סימון לפלס וז'רום לאלנד, כריסטיאן וולף ועוד.

לאחק מותו של אוטו מנקה בשנת 1707 נערך כתב העת בידי בנו, יוהאן בורקהארדט מנקה, שמת ב-1732. בעקבות זאת שינה כתב העת את שמו ל-Nova Acta Eruditorum. משנת 1756 ערך אותו קרל אנדראס בל.

כתב העת תפס מקום מרכזי בעימות לייבניץ-ניוטון על זכות הראשונים ביצירת החשבון האינפיניטסימלי. העימות החל במאמר שפרסם לייבניץ בגיליון מאי 1687 של כתב העת. המתמטיקאי ניקולא פאטיו דה דיליה (Nicolas Fatio de Duillier), שנפגע מכך שלייבניץ לא כלל אותו ברשימת המתמטיקאים ההבולטים של אירופה, הודיע שניוטון קדם ללייבניץ ביצירת החשבון האינפיניטסימלי, ושלייבניץ הסתמך, כנראה, על עבודתו של ניוטון. Acta Eruditorum הפך לנושא דברם של לייבניץ ותומכיו (בהם האחים ברנולי, שפרסמו בו את תוצאות מחקריהם בתחום זה, למשל בעיית הברכיסטוכרון), כשם שכתב העת האנגלי Philosophical Transactions of the Royal Society שימש את ניוטון ותומכיו.

לקריאה נוספת
------------

* A.H. Laeven, **The "Acta Eruditorum" under the Editorship of Otto Mencke. The History of an International Learned Journal between 1682 and 1707**, trans. L. Richards, Amsterdam: APA-Holland University Press, 1990.

קישורים חיצוניים
----------------

ויקישיתוף מדיה וקבצים בנושא **Acta Eruditorum** בוויקישיתוף
* (Nova) Acta Eruditorum: תוכן העניינים, 1682–1776 (בגרמנית)
* Acta Eruditorum, Euler Archive

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007588663905171
* GND: 4324573-0
* VIAF: 178267056
* WorldCat (עם VIAF): 178267056

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**האיש המכני הענק** (באנגלית: **The Giant Mechanical Man**) הוא סרט דרמה קומית שנכתב ובוים על ידי לי קירק. הקרנת הבכורה הייתה בפסטיבל הסרטים טרייבקה בשנת 2012.

עלילה
-----

ג'ניס (ג'נה פישר) היא אישה בשנות השלושים לחייה שעדיין לא מצאה את מקומה בעולם. טים (כריס מסינה) הוא אמן רחוב המופיע כ"ענק מכני" - מוגבה על ידי קביים, לבוש ומאופר בצבעי אפור-שחור מתכתיים ועושה תנועות רובוט כששמים לו כסף בקופה. ההכנסות מהמלאכה נמוכות וחברתו עוזבת אותו עקב כך. ג'ניס מפוטרת מעבודתה ומגורשת מדירתה לאחר שלא הצליחה לשלם את שכר הדירה. היא עוברת לגור אצל אחותה, ג'יל (מולין אוקרמן). ג'יל לוחצת על ג'ניס לצאת עם דאג (טופר גרייס) מחבר ספרי עזרה עצמית. 

טים וג'ניס נאלצים לחפש עבודה ובצירוף מקרים שניהם מגיעים לעבוד בגן החיות המקומי, טים כעובד ניקיון וג'ניס כמוכרת משקאות. עם הזמן נוצרת ביניהם חברות והם מחליטים לצאת לדייט. לאחר הדייט ג'ניס עולה לדירתו של טים, הם מתנשקים והיא מתעוררת איתו במיטה. הוא שואל אותה אם היא יוצאת עם דאג, היא עונה שלא והם קובעים דייט נוסף. ג'יל לוקחת את ג'ניס לדייט כפול עם בעלה ועם דאג. במהלך הדייט חולפים דאג וג'ניס על פני הענק המכני תוך כדי שדאג מחבק ומנשק את ג'ניס. טים פגוע ומנתק ממנה קשר ואף לוקח חופש מהעבודה בגן החיות. ג'ניס אינה יודעת שהענק המכני הוא טים והיא מתפלאת על היעדרו, בפרט מהסרט שקבעו לראות. בחזרתה מהקולנוע, מאוכזבת, היא רואה את הענק המכני ומספרת לו על בעיותיה. הוא חושף בפניה שהוא טים ונותן לה את ידו. קטעים קצרים המשולבים בכתוביות בסוף הסרט מציגים את חייהם המאושרים יחד.

שחקנים
------

* ג'נה פישר - ג'ניס
* כריס מסינה - טים
* טופר גרייס - דאג
* מולין אוקרמן - ג'יל, אחותה של ג'ניס
* לוסי פאנץ' - פאולין, חברתו לשעבר של טים
* בוב אודנקירק - מארק, אחיו של פאולין
* ריץ' סומר - בריאן, בן זוגה של ג'יל

הפקה וביקורות
-------------

צילומי הסרט החלו בנובמבר 2010 בדטרויט, מישיגן. חלק מהסצנות צולמו בגן החיות של דטרויט.

נכון למרץ 2017 הסרט קיבל ציון של 73% באתר הביקורות Rotten Tomatoes מה שמעיד על ביקורות טובות באופן כללי.

במגזין וראייטי נכתבה ביקורת חיובית, בין היתר נאמר שהסרט יעמוד בסטנדרטים של רוב הצופים ל"קסום". 

מייק מק'גרנגן נתן לסרט 3 נקודות מתוך ארבע וטען: "ג'נה פישר וכריס מסינה עושים פה עבודה יוצאת מהכלל וגורמים לצופים לחבב את דמויותיהם ולהזדהות איתן גם אם מעולם לא היו באותו מקום".

קישורים חיצוניים
----------------

* 

* אתר האינטרנט הרשמי של האיש המכני הענק

* "האיש המכני הענק", במסד הנתונים הקולנועיים IMDb (באנגלית)

* "האיש המכני הענק", באתר AllMovie (באנגלית)

* "האיש המכני הענק", באתר Rotten Tomatoes (באנגלית)

* "האיש המכני הענק", באתר Box Office Mojo (באנגלית)

* "האיש המכני הענק", באתר Metacritic (באנגלית)

* "האיש המכני הענק", במסד הנתונים הקולנועיים KinoPoisk (ברוסית)

הערות שוליים
------------

1. ↑  לפי נתוני אתר מוג'ו. הנתונים כוללים הקרנות בארצות הברית בלבד שם הוקרן הסרט בבית קולנוע בודד. הסרט נמכר ב-DVD ואף הוקרן בפינלנד ושוודיה לרגל יציאת התקליטור (IMDb)
**תאודורו "דורינו" סרפיני** (באיטלקית: **Teodoro "Dorino" Serafini**;‏ 22 ביולי 1909–5 ביולי 2000) היה רוכב ונהג מרוצים איטלקי.

סרפיני החל ברכיבה על אופנועים בשנות ה-30, הפך לאלוף איטליה ב-1933 בקטגוריית ה-175 סמ"ק וב-1936 בקטגוריית ה-500 סמ"ק. בשנת 1939 זכה באליפות אירופה באותה קטגוריה.

לאחר מלחמת העולם השנייה עבר להתחרות במרוצי מכוניות. בסוף שנת 1949 זומן על ידי אנצו פרארי להתחרות במרוצים שונים עבור פרארי. הוא סיים את מרוץ המילה מילייה במקום השני. בספטמבר 1950 השתתף בגרנד פרי איטליה, מרוץ הסיום של עונת 1950, עונת הבכורה של אליפות הפורמולה 1. הוא התחרה עבור קבוצת פרארי וסיים את המרוץ במקום השני. במהלך המרוץ חלק את המכונית עם אלברטו אסקרי ולכן זכה רק למחצית הנקודות (3 במקום 6).

במהלך מרותץ המילה מילייה של שנת 1951 היה מעורב בתאונה לאחר שרכבו הדרדר לתהום. בעקבות התאונה עבר מספר ניתוחים ונדרש לתקופת החלמה ארוכה, לאחריה לא שב לפעילות תחרותית.

מלבד המרוץ הזה השתתף במספר מרוצים נוספים, שלא היוו חלק מהאליפות. בגרנד פרי סירקוזה, שהתקיים במרץ 1951, סיים במקום השני.

קישורים חיצוניים
----------------

ויקישיתוף מדיה וקבצים בנושא **דורינו סרפיני** בוויקישיתוף

הערות שוליים
------------

1. ↑  Chi era Dorino Serafini (באיטלקית)
**יונתן שם-אור** (נולד ב-1950) הוא עיתונאי, מחזאי, עורך, סופר ופובליציסט ישראלי.

ביוגרפיה
--------

שם אור נולד בתל אביב. הוא בנה של הסופרת והעיתונאית אורה שם אור, אביו של בר שם-אור, כתב דסק החוץ בערוץ 10, אח לסופרת והפזמונאית מירית שם אור, ודודן של השחקנית תמר שם אור והסופרת והמתרגמת דנה שם-אור. בין המחזות שכתב: "הפרס הגדול של דומלה, "הטבעת של וודי אלן", "הימלאיה", "על האריק רות וקרן", "ברבן". במשך תשע שנים, עד שנת 2001, היה העורך של מגזין "התקשורת". בתחילת המאה ה-21 הקים וניהל בארצות הברית את אתר שיתוף התוכן Im-Ur. כתב בעיתונים רבים, ביניהם "הארץ", רשת "שוקן", "מעריב" ובאתר nrg. בשנת 2009 היה הפרוגרמר הראשי של הטלוויזיה החינוכית. כיום כותב במגזין "ליברל".

כתב את ספר הילדים "אריה אמיתי" ואת ספר השירים "שאול ויונתן".

ב-2 ביולי 2011 פרסם באתר האינטרנט שהקים וערך, "MySay", מאמר שכותרתו "הגיע זמן הדם", ...עוד מעט והרוב הדומם יפסיק לדמם ויצא לשפוך דם... כוחות האופל יחוסלו בכוח הזרוע... גדודי צבא השם ישתוללו... מתוך קיאם שלהם... תהיה מלחמה, ויישפך דם... חיים או מוות". בעקבות זאת פנו אחדים מחברי הכנסת וארגונים ציבוריים אל היועץ המשפטי לממשלה, יהודה וינשטיין, בדרישה לחקור את שם אור, בחשד לביצוע עבירה פלילית של הסתה. כעבור ארבעה חודשים החליט שי ניצן, המשנה לפרקליט המדינה, לפתוח בחקירה פלילית נגד שם אור בגין מאמר זה. עד עדכון הערך (דצמבר 2015) לא ננקט שום צעד.

מתגורר בתל אביב.

ספריו
-----

* **שאול ויונתן**, הוצאת טרקלין, 1974
* **אריה אמיתי**, הוצאת עם עובד, 1992

קישורים חיצוניים
----------------

* טורים באתר nrg מעריב

הערות שוליים
------------

1. ↑  יונתן שם אור, הגיע זמן הדם, באתר MySay
2. ↑  אראל סג"ל ליונתן שם אור: "כשתהרוג את ילדיי תעשה את זה בעדינות, שלא יכאב להם!" - ראיון ברדיו ללא הפסקה
3. ↑  יהושע בריינר, אחרי ההשוואה בין רבנים לגבלס: שתי תלונות במשטרה, וואלה!, 5 ביולי 2011
4. ↑  תומר זרחין, פרסם מאמר ברשת - וייחקר בחשד להסתה נגד חרדים, באתר הארץ, 7 בנובמבר 2011

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008554210305171
* LCCN: n2013001816
* VIAF: 295006097
* WorldCat (עם VIAF): 295006097

 |
אברהם דה-מואבר
**משפט דה-מואבר**, הקרוי על שמו של אברהם דה-מואבר, קובע שלכל מספר ממשי x ולכל מספר שלם n מתקיים {\displaystyle {\big (}\cos(x)+i\sin(x){\big )}^{n}=\cos(nx)+i\sin(nx)}. {\displaystyle \cos(x)} מייצג את הרכיב הממשי במספר המרוכב {\displaystyle \cos(x)+i\sin(x)}, ו- {\displaystyle i\sin(x)} את הרכיב המדומה במספר זה.

חשיבותו של משפט דה-מואבר היא בכך שהוא מקשר בין מספרים מרוכבים וטריגונומטריה. באופן פרקטי, המשפט מאפשר להשתמש בקשר זה כדי להעלות מספרים מרוכבים בחזקה או למצוא שורש שלהם. לנוסחה יש שני שימושים עיקריים: הוצאת שורש ממספר מרוכב, והצגת גדלים טריגונומטריים \cos(nx) ו-{\displaystyle \sin(nx)} כפולינומים ב-{\displaystyle \cos(x)} ו-{\displaystyle \sin(x)}, בהתאמה. כך לדוגמה, {\displaystyle \cos(5x)=16\cos(x)^{5}-20\cos(x)^{3}+5\cos(x)} - ראו פולינומי צ'בישב.

את נוסחת דה-מואבר אפשר להוכיח באינדוקציה. מן הזהות {\displaystyle \ [\cos(x)+i\sin(x)][\cos(y)+i\sin(y)]=\cos(x+y)+i\sin(x+y)}, השקולה לזהויות הטריגונומטריות \ \cos(x)\cos(y)-\sin(x)\sin(y)=\cos(x+y) ו-\ \cos(x)\sin(y)+\sin(x)\cos(y)=\sin(x+y).

אברהם דה-מואבר היה חבר טוב של אייזק ניוטון, בשנת 1698 הוא כתב שנוסחה זו הייתה ידועה לניוטון עוד ב-1676. ניתן להגיע לנוסחה זאת בקלות מנוסחת אוילר (שהתגלתה מאוחר יותר). זאת משום שלפי נוסחת אוילר, משפט דה-מואבר היא פשוט השוויון הטריוויאלי (e^{{ix}})^{n}=e^{{i(nx)}}.

הוצאת שורש מרוכב
----------------

ניתן להשתמש בנוסחת דה-מואבר כדי לחשב את השורשים מסדר n של מספר מרוכב כלשהו. אם z הוא מספר מרוכב שונה מאפס, ניתן לייצג אותו באופן יחיד בצורה z=A(\cos x+i\sin x)\,, \ 0<A ו- {\displaystyle \ 0\leq x<2\pi }.

המספר \ \omega =B(\cos y+i\sin y) (עם \ 0<B), הוא שורש מסדר n של z אם \ \omega ^{n}=z, כלומר, לפי נוסחת דה-מואבר, \ B^{n}\cdot (\cos ny+i\sin ny)=A\cdot (\cos x+i\sin x). זה קורה בדיוק כאשר :

{\displaystyle \ \ B^{n}=A\,\ \cos ny+i\sin ny=\cos x+i\sin x}
כיוון שלכל מספר חיובי קיים שורש חיובי יחיד מסדר n וכיוון שהפונקציות הטריגונומטריות מחזוריות, עם מחזור \ 2\pi(רדיאנים):

\omega ={\sqrt[ {n}]{z}}={\sqrt[ {n}]{A(\cos x+i\sin x)}}={\sqrt[ {n}]{A}}\left\{\cos \left({\frac {x+2k\pi }{n}}\right)+i\sin \left({\frac {x+2k\pi }{n}}\right)\right\}
כאשר \ k=0,1,\dots ,n-1, ואלו בדיוק n השורשים של z.

ראו גם
------

* נוסחת אוילר
* שורשי יחידה

קישורים חיצוניים
----------------

* משפט דה-מואבר לזהויות הטריגונומטריות
* משפט דה מואבר, באתר MathWorld (באנגלית)
שגיאות פרמטריות בתבנית:סרט   
פרמטרים ריקים [ קישור ] לא מופיעים בהגדרת התבנית 

**האישה בלבן** (באנגלית: **The Woman in White**) הוא סרט אילם אמריקאי משנת 1912, המבוסס על הרומן באותו שם מאת וילקי קולינס שיצא לאור ב-1860. הסרט הופק על ידי Gem Motion Picture Company. זהו אחד הסרטים האילמים שנהרסו בשריפה שהתרחשה בת'נהאוזר בשנת 1913 ולכן הוא נחשב ל"סרט אבוד" כמו סרט נוסף על פי הרומן שהופק באותה שנה על ידי Thanhouser Company.

הפקה
----

את הסרט "The Woman in White" ביים ג'ורג' ניקולס והפיקה חברת ג'ם, חברת בת של סרטי יוניברסל שרק נוסדה. הסרט יצא לאקרנים ב-22 באוקטובר 1912, והוא סרט אבוד.

צוות השחקנים כולל את ג'נט סולסברי (בתפקיד לורה פיירלי והאישה בלבן), צ'ארלס פרלי (וולטר), צ'ארלס קרייג (פרסיבל), אלק פרנק (פוסקו), ולימן ראבה (פסקה). העיבוד לרומן נעשה בידי ג'ורג' אדוארדס הול.

ההפקה של חברת ת'נהאוזר
----------------------

במקביל חברת ת'נהאוזר הפיקה עיבוד משלה לרומן "האישה בלבן". בסרט זה כיכבו מרגריט סנואו (בתפקידי לורה ואן), ויליאם גרווד (וולטר), וג'יימס קרוז (פרסיבל). את התסריט כתב לויד פ. לונרגן. תאריכי הקרנת הבכורה שונו מספר פעמים מכיוון ששתי החברות התחרו על יום היציאה לאקרנים. לבסוף יצא סרטם של חבתר ת'נהאוזר ב-20 באוקטובר 1912, יומיים לפני הגרסה של חברת ג'ם. כמו העיבוד של ג'ם גם הסרט של חברת ת'נהאוזר הוא אבוד.

גלריה
-----

תקציר עלילה של הרומן "האישה בלבן" פורסם בנובמבר 1912 במגזין "The Motion Picture Story Magazine", מלווה בצילומים מתוך ההפקה של חברת ג'ם.

* וולטר הרטרידג', אמןוולטר הרטרידג', אמן
* האירוסיםהאירוסים
* הקנוניההקנוניה
* החתונההחתונה
* החטיפההחטיפה
* מותו של סר פרסיבלמותו של סר פרסיבל

קישורים חיצוניים
----------------

ויקישיתוף מדיה וקבצים בנושא **האישה בלבן** בוויקישיתוף

* "האישה בלבן", במסד הנתונים הקולנועיים IMDb (באנגלית)
* "האישה בלבן", במסד הנתונים הקולנועיים KinoPoisk (ברוסית)
* "האישה בלבן" באתר The Motion Picture Story Magazine, נובמבר 1912 (עמ' 49–56)

הערות שוליים
------------

1. 1 2 3 4 5 6  Laird, Karen E. (2015). *The Art of Adapting Victorian Literature, 1848–1920: Dramatizing Jane Eyre, David Copperfield, and The Woman in White*. Burlington, VT: Ashgate Publishing. ISBN 9781472424396.
2. ↑  "Studios". Fort Lee Film Commission. אורכב מ-המקור ב-2018-10-20. נבדק ב-2016-08-08.
3. ↑  "Janet Salisbury". *BFI Film & TV Database*. British Film Institute. נבדק ב-2016-08-09.
4. ↑  "Answers to Inquiries". *The Motion Picture Story Magazine*: 142. בינואר 1913. נבדק ב-2016-08-08. `{{cite journal}}`:  (עזרה)
5. 1 2  "The Woman in White". *The Motion Picture Story Magazine*: 49–56. בנובמבר 1912. נבדק ב-2016-08-08. `{{cite journal}}`:  (עזרה)
**לחיים חסידים** הוא אלבום של יוסף משה כהנא, הכולל ניגונים חסידיים, שירי גראמען בשפת היידיש ושירים בסוגת המוזיקה החסידית.

באלבום משתתפים הזמרים: זאנוויל ויינברגר, יהושע בערקוי, אהרלה סמט, יעקב יהודה דסקל, וועלוול פלדמן, אייזיק האניג, משה דמן ויוסף משה כהנא. לצד חברי מקהלה וחברי מקהלת ילדים.

את העיבוד וההפקה מבצע ר' יוסף משה כהנא וחברת לחיים הפקות. את העיבוד הקולי מבצע הרשי בריסק.

השיר הפותח את האלבום **לחיים חסידים** זכה למספר גרסאות כיסוי בהם באלבום פרויקט X של אלי מרקוס וארי היל בהפקתו של יוחי בריסקמן. השיר **רשב"י** זכה להצלחה רבה ושרים אותו במסגרת ההילולא המסורתית של רבי שמעון בר יוחאי בל"ג בעומר במירון[דרוש מקור], השיר זכה לגרסת כיסוי על ידי אהרלה סמט[דרוש מקור].

רשימת רצועות
------------


| מס' | שם | לחן | מבצע | משך |
| --- | --- | --- | --- | --- |
| 1. | לחיים חסידים | הרשי ויינברגר | אהרלה סמט, יהושע בערקוי | 5:00 |
| 2. | אמונה וביטחון | ניגוני חב"ד | מוישי ברוין | 4:02 |
| 3. | נעילה | הרב אשר ישעיה רוזנבוים | יעקב יהודה דסקל | 5:35 |
| 4. | גימפל ביים גרעניץ | ניגוני חב"ד | ועלוועל פלדמן | 5:35 |
| 5. | הייב דיך אויף | פינקי ובר | אייזיק האניג | 5:23 |
| 6. | רשב"י | מוטי אילוביץ | יוסף משה כהנא | 3:45 |
| 7. | הייסע טרערן | ברוך לוין | זאנוויל ויינברגר | 4:54 |
| 8. | צוואנציג-דרייסיג-פערציג | יום טוב ערליך | יהושע בערקוי | 4:42 |
| 9. | רחל מבכה | ניגוני מודזיץ | אייזיק האניג | 6:28 |
| 10. | צייט איז טייער | ניגוני מודזיץ | משה דמן | 4:06 |
| 11. | וואנדערן | שלמה קאליש | יוסף משה כהנא | 5:04 |

השתתפו בהקלטות
--------------

### זמרים

זאנוויל ויינברגר, יהושע בערקוי, אהרלה סמט, יעקב יהודה דסקל, וועלוול פלדמן, אייזיק האניג, משה דמן ויוסף משה כהנא.

### חברי מקהלה

מיכאל וויינברגר, יוסי וויינברגר, יעקב רוטבלט, סיני ברמץ, שמוליק גאלדשטיין, ישראל פריילעך

### מקהלת ילדים

#### סולנים

מוישי ברוין, יוסי גאלדמינצער, שמואלי סיגל, יהושע'לע עסטרייכער, ארי כוואן

#### מקהלה

**מקהלת שבח** של יוסי גליק: יצחק ראזנבלום, שלמי ברוין, שלמי שווארץ, מושי קויפמאן, יוסי ברייער, הערשי פרידער, נחום טוווערסקי, יעקב גרשון ראזענפעלד, דוד פעדער, שמילי סיגל, שמילי גאלדקלאנג, יחיאל אהרן איינהארן, נחום שפיטצער, יצחק שווארץ, פנחס קויפמאן, מיכל ניצלעך, מאטי גאלדמינצער, אנשי זילבערמאן, חנינא ראזנבערג, דוד פרידמאן, נחמן איינהארן, דוד שפיטצער, מאיר גליק, הערשי ברוין, אברהם לאנגסאם, מענדי גרין, ברוך דוד פערלמאן, מאיר ברילאווסקי, מיכל שווארץ, חנינא טווערסקי, אברמי גליק, מענדי בייער

מקהלת מוישי קרויס: אברמי כהנא, אשי שטאל, ברוך כוואן, יודי סאלאמאן, מנדי דייטש, מנדי קעלנער, שמשי קרויס, שיע'לע בערגער, שלום לויפער

קישורים חיצוניים
----------------

* תקציר האלבום לחיים חסידים, וידאו קליפ של השיר באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 7c31aa51-5d02-478e-aaae-e5b01e02e8d4

 |
**פרידריך לודוויג שרדר** (3 בנובמבר 1744 - 3 בספטמבר 1816) היה שחקן גרמני, אמרגן שחקנים, מחזאי ואחד מהבונים החופשיים הבולטים בהיסטוריה של גרמניה.

חייו ומותו
----------

### שנותיו הראשונות

שרדר נולד בשוורין. זמן קצר לאחר לידתו, נפרדה אמו, סופי שרלוט בירייקל (1714–1792), מבעלה, והצטרפה לתיאטרון, שערך סיבוב הופעות מוצלח בפולין וברוסיה. לאחר מכן, נישאה אימו לקונראד ארנסט אקרמן והופיעה עם התיאטרון שלו בערים רבות בגרמניה, ולבסוף השתקעה בהמבורג. כבר בצעירותו, שרדר הראה כישרון במספר תחומים, אך ילדותו הייתה קשה מאוד בגלל יחסו של אביו החורג כלפיו, עד שבסופו של דבר הוא ברח מהבית ולמד את מקצוע הסנדלרות. עם זאת, הוא שב והצטרף להוריו בשנת 1759, והחל בקריירת משחק.

### קריירת תיאטרון

ב-1764 הופיע עם חברת אקרמן בהמבורג, ושיחק בקומדיות מובילות, אך את אלה הוא החליף עד מהרה בתפקידים הטרגיים שבהם התפרסם. אלה כללו בין היתר את המלט ואת המלך ליר. לאחר מותו של אקרמן ב-1771 השתלטו שרדר ואמו על ניהול תיאטרון המבורג, ושרדר החל לכתוב מחזות. ב-1780, עזב שרדר את המבורג, ולאחר טיול עם אשתו, אנה כריסטינה הארט, הם התארסו בתיאטרון בווינה. בשנת 1785 שרדר שוב לקח את הניהול על התיאטרון בהמבורג והוביל אותו בהצלחה עד לפרישתו בשנת 1798. לאחר עזיבתו של שרדר, תיאטרון המבורג קרס, ושרדר זומן פעם נוספת לסייע בשיקומו, ובשנת 1811 חזר אליו לשנה אחת.

### פטירה

שרדר נפטר בשנת 1816.

נוסח שרדר
---------

נוסח שרדר (בגרמנית: Schrödersche Lehrart) הוא נוסח בבנייה החופשית הנהוג בעיקר בלשכות בגרמניה ובברזיל, ובעוד מספר מדינות אחרות. הנוסח פותח על ידי שרדר, והוצג לבונים חופשיים בכירים בהמבורג ב-29 ביולי 1801. הנוסח התקבל פה אחד ומשך אליו כמה לשכות ברחבי גרמניה ומדינות אחרות, שם נהגו על פיו בעיקר בונים חופשיים ממוצא גרמני. עד מהרה, קיבל הנוסח את שמו של מייסדו, נוסח שרדר.

קישורים חיצוניים
----------------

ויקישיתוף מדיה וקבצים בנושא **פרידריך לודוויג שרדר** בוויקישיתוף
* פרידריך לודוויג שרדר, באתר אנציקלופדיה בריטניקה (באנגלית)

הערות שוליים
------------

1. ↑  About: Friedrich Ludwig Schröder, dbpedia.org
2. ↑  En: Friedrich Ludwig Schröder – Freimaurer-Wiki, freimaurer-wiki.de
3. ↑  Friedrich Ludwig Schrader - Encyclopedia, theodora.com (באנגלית)
4. ↑  summons returnable on - הַגדָרָה – מילון אנגלית | Glosbe, באתר glosbe.com
5. ↑  132 Sentences With "tragedians" | Random Sentence Generator, www.randomsentencegen.com
6. ↑  Wikiwand - Schröder Rite, Wikiwand

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267755005171
* BNE: XX1428333
* BnF: cb12764774b (data)
* GND: 118610813
* ISNI: 0000 0001 0857 8761
* LCCN: n83013978
* NKC: ola2003199679
* NLP: a0000002096928
* NTA: 071183248
* SELIBR: 264288
* SNAC: w6qn6cb6
* SUDOC: 085861472
* VcBA: 495/355508
* VIAF: 59210456
* WorldCat: lccn-n83013978

 |
המספר מיליון
ויזואליזציה של החזקות של 10 עד מיליון
**מיליון** (1,000,000) הוא מספר טבעי השווה לאלף אלפים.

* ברישום מדעי, מיליון נכתב 106.
* קידומת ה-SI למיליון היא "מגה". לדוגמה, מגה-הרץ שווה ל-1,000,000 הרץ.

מוצא השם מיליון מהמילה האיטלקית "מיל", שמשמעו היה 1,000, ו-1,000,000 נקרא "מיליון", "אלף גדול".

המספר מופיע בדברי הימים: 

> 
> וַיֵּצֵא אֲלֵיהֶם זֶרַח הַכּוּשִׁי, בְּחַיִל אֶלֶף אֲלָפִים, וּמַרְכָּבוֹת, שְׁלֹשׁ מֵאוֹת...
> 
> 
> 
> — ספר דברי הימים ב', פרק י"ד, פסוק ח'
> 

וגם במסכת אבות: 

> 
> ...אָמַר לִי, רַבִּי רְצוֹנְךָ שֶׁתָּדוּר עִמָּנוּ בִּמְקוֹמֵנוּ וַאֲנִי אֶתֵּן לְךָ אֶלֶף אֲלָפִים דִּנְרֵי זָהָב וַאֲבָנִים טוֹבוֹת וּמַרְגָּלִיּוֹת, אָמַרְתִּי לוֹ אִם אַתָּה נוֹתֵן לִי כָּל כֶּסֶף וְזָהָב וַאֲבָנִים טוֹבוֹת וּמַרְגָּלִיּוֹת שֶׁבָּעוֹלָם, אֵינִי דָר אֶלָּא בִּמְקוֹם תּוֹרָה
> 
> 
> 
> — משנה, מסכת אבות, פרק ו', משנה ט'
> 

כך גם בביטוי "להבדיל באלף אלפי הבדלות".

המספר מיליון משמש לעיתים בשפה העברית כמטפורה למספר גדול מאוד, למשל: "נס הוא אירוע שקורה אחת למיליון שנה".

מהמספר "מיליון" נגזר הכינוי "מיליונר", לאדם עשיר מאוד (כזה שיש לו מעל למיליון יחידות מטבע בארצו). 

נהוג להשתמש במספר מיליון להצגה "עגולה" של נתונים, כגון מספר תושביה של מדינה (בישראל כתשעה מיליון תושבים) או היקף פעילתו של גוף עסקי (לחברה מחזור של 180 מיליון שקל).

ראו גם
------

* שמות מספרים

|  |
| --- |
| **מספרים טבעיים** |
| 0 | 1 | 2 | 3 | 4 | 5 | 6 | 7 | 8 | 9 |
| 10 | 11 | 12 | 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 | 27 | 28 | 29 |
| 30 | 31 | 32 | 33 | 34 | 35 | 36 | 37 | 38 | 39 |
| 40 | 41 | 42 | 43 | 44 | 45 | 46 | 47 | 48 | 49 |
| 50 | 51 | 52 | 53 | 54 |
| 

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 60 | 70 | 80 | 90 | 100 | 200 | 300 | 400 | 500 |

|  |  |  |  |  |  |
| --- | --- | --- | --- | --- | --- |
| 1,000 | 2,000 | 10,000 | 100,000 | 600,000 | 1,000,000 |

 |
| **אחרים** |
| שמות מספרים | ...0.999 | 666 | 1089 | 1729 | קבוע קפרקר | גוגול | גוגולפלקס | מספר גרהאם |

קישורים חיצוניים
----------------

ויקישיתוף מדיה וקבצים בנושא **מיליון** בוויקישיתוף
ויקימילון ערך מילוני בנושא **מליון,**  בוויקימילון 

* מיליון, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536241605171
* LCCN: sh85085418
* NKC: ph247264

 |
**She Drives Me Crazy** הוא שיר שבוצע על ידי הלהקה האנגלית פיין יאנג קניבלז, יצא לאור בשנת 1988, ונכלל באלבום "The Raw & the Cooked" שיצא בשנת 1989.

רקע
---

השיר הגיע למקום החמישי במצעד הסינגלים הבריטי. הוא זכה להצלחה גדולה יותר בארצות הברית, שהה שם שבוע אחד בראש מצעד הבילבורד הוט 100, והיה לאחד משני שירים של הלהקה שהגיעו למקום הראשון במצעד זה. גם באוסטרליה, קנדה, ספרד, אוסטריה וניו זילנד הגיע השיר למקום הראשון. בנוסף הוא העפיל לשלושת הגדולים במצעדים בגרמניה בלגיה, אירלנד, שווייץ ואיסלנד.

השיר שימש בפסקול של מספר סרטים:"יותר מאהבה" ב-1999, "היצ'" בשנת 2005, Towelhead ב-2007 ו"תוכנית גיבוי" בשנת 2010.

ביקורות
-------

### רשימות כל הזמנים

| ארגון | רשימה | מיקום | מקור |
| --- | --- | --- | --- |
| בילבורד | 500 שירי הפופ הטובים ביותר בכל הזמנים | 77 |  |

גרסאות כיסוי ופארודיות
----------------------

דולי פארטון ביצעה גרסת כיסוי לשיר ב-2008.

ווירד אל ינקוביץ' ביצע לשיר גרסה פארודית באלבומו בשם "Drives Like Crazy" אודות אשה שאף אחד אינו רוצה שתשב במושב הנהג.

הקומיקאי ארסניו הול, בשם הבדוי Chunky A הקליט גרסה פארודית לשיר בשם "Ho Is Lazy" שהופיע באלבום שהוציא.

קרמיט הצפרדע ומיס פיגי הקליטו גרסה לשיר באלבום של החבובות אשר יצא בשנת 1994.

The Flying Pickets הקליטו גרסת קפלה שהופיעה באלבום The Original Flying Pickets: Volume 1.

קישורים חיצוניים
----------------

* מידע על היצירה "She Drives Me Crazy" באתר מיוזיק בריינז
* מילות השיר "She Drives Me Crazy" באתר Genius
* סרטון השיר "She Drives Me Crazy" באתר יוטיוב
* She Drives Me Crazy, באתר Songfacts

הערות שוליים
------------

1. ↑  FINE YOUNG CANNIBALS, באתר official charts
2. ↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: d1776e07-06b6-3665-9f27-25a4627f3d7e

 |
חוף בבונדיי ביץ'
**בונדיי ביץ'** (באנגלית: **Bondi Beach**) הוא פרוור של סידני השוכן על אחת מרצועות החוף של מפרץ סידני. צורת החוף היא חצי ירח, ובמקביל לחוף משתרע רחוב קמפבל פרייד. הפרוורים הסמוכים אליו הם בונדיי וברונטי.

בונדי ביץ' נמצא במרחק של 30 דקות נסיעה בתחבורה ציבורית ממרכז סידני ומבניין העירייה. מזג האוויר בחוף מאפשר שחייה וגלישה בכל ימות השנה. לאורך החוף קיימת גם טיילת בת 6 ק"מ, שממנה אפשר לצפות בלווייתנים (בחודשים מאי עד נובמבר). לוח השנה מלא באירועי שווקים ופסטיבלים. תערוכת פיסול החוצות הגדולה ביותר כוללת 100 פסלים מאוסטרליה ומרחבי תבל. גילופי סלע אבוריגיניים עתיקים נכללים בסיורים מיוחדים המוקדשים לתרבות זו.

בחוף בונדי נמצא מבחר גדול של בתי קפה, ברים ומסעדות.

בונדיי ביץ' הוא פרוור עתיק יומין. ראשית ההתיישבות בו הייתה בתחילת המאה ה-19 וניכרת בו הבנייה העתיקה של סביבות שנות העשרים של המאה הקודמת.

בעבר התגוררו אירים רבים בבונדיי ביץ', ובהמשך, לאחר מלחמת העולם השנייה, עם הגירתם של יהודי אירופה לאוסטרליה, רבים מהם הגיעו לאזור בונדיי ביץ', טמרמה וברונטי בדרום ורוז ביי, וולקלוז שמצפון ומערב לבונדיי ביץ' וכיום כל האזור מוכר כמשכנה של הקהילה היהודית. מעצם היותו משכן של הקהילה היהודית, מושך אליו הפרוור תרמילאים ישראלים רבים בתחילת או בסיום הטיול באוסטרליה. בנוסף, נמצא בתחומי הפרוור בית חב"ד. בפרוור מספר חנויות בהן ניתן להשיג מזון כשר.

תיירים רבים מכל העולם באים לגור בפרוור חוף זה, המשרת את התיירים דרך סוכנויות נסיעות ושירותים לתיירים, מלונות ואכסניות, שלושה מועדונים מרכזיים, אירועי תרבות וספורט רבים ואווירה צעירה ותוססת, המושכת לבונדיי ביץ' אלפי ומאות אלפי תיירים וצעירים מדי שנה.

בחוף בונדיי נערכו תחרויות כדורעף החופים של אולימפיאדת סידני (2000).

קישורים חיצוניים
----------------

ויקישיתוף מדיה וקבצים בנושא **בונדיי ביץ'** בוויקישיתוף

הערות שוליים
------------

1. ↑  sydney.com - Destination NSW, Bondi

| פרוורי אזור הפרוורים המזרחיים |
| --- |
| 

|  |
| --- |
| בונדיי • בונדיי ביץ' • בונדיי ג'נקשן • נורת' בונדיי • ברונטי • דובר הייטס • קווינס פארק • רוז ביי • טמרמה • וייברלי • צ'יפלי • קלובלי • קוג'י • הילסדייל • בוטאני • דייסיוויל • בנקסמדו • איסטגרדנס • איסטלייקס • מסקוט • פייג'ווד • רוסברי • קנזינגטון • קינגספורד • לה פרוז • ליטל ביי • מלבר • מארוברה • מטרוויל • פיליפ ביי • פורט בוטאני • רנדוויק • סאות' קוג'י • בלוויו היל • דרלינג פוינט • דאבל ביי • אדג'קליף • פדינגטון • פוינט פייפר • וקלוז • ווטסונס ביי • וולהרה |

 |
**בן (בן ציון) רבינוביץ** (נולד ב-11 ביוני 1939) הוא כלכלן ומנהל, שימש במגוון תפקידים בכירים במשק הישראלי, ובכלל זה כיהן כמנכ"ל חברת-העובדים בשנים 1978–1987.

ביוגרפיה
--------

בן רבינוביץ נולד בתל אביב. אביו, אהרן (רוניה) רבינוביץ (1945-1901), היה מראשי ההסתדרות בישראל, הקים וניהל את המחלקה לאיגוד מקצועי. אמו, מָשָה (מרים) רבינוביץ (2005-1912) הייתה נכדתו של "הגדול ממינסק", ר' ירוחם יהודה ליב פרלמן. עסקה בחינוך מיוחד ובהמשך ניהלה את בית הספר לפעילי ההסתדרות בתל אביב. המשפחה התגוררה בלב הישן של תל אביב ובין באי ביתה היו רבים ממנהיגי היישוב, אנשי תנועת העבודה וכן אנשי ספר ורוח.

באחד המפגשים הביתיים, כשהיה פעוט כבן שנה, הרשים רבינוביץ את המשוררת אלה אמיתן (וילנסקי), שדמיינה אותו כמפקד צבא בארץ גמדים דמיונית. כך, בהשראתו, נולד השיר "במדינת הגמדים" ("ובראש הגדוד צועד, אצבעוני המפקד"). השיר פורסם לראשונה ב"דבר לילדים" (ב-1 באוקטובר 1940), הולחן בהמשך על ידי יצחק לוי והפך לנכס צאן ברזל בפזמוני הילדים מאז ועד היום.

בן רבינוביץ למד בבית-הספר 'בית חינוך' ולאחר מכן בבית הספר התיכון 'תיכון חדש'. לאחר שירות צבאי כקצין בחיל התותחנים, סיים תואר ראשון בכימיה ובפיזיקה מהאוניברסיטה העברית בירושלים ובהמשך השלים תואר במנהל עסקים (MBA) מאוניברסיטת קולומביה בניו-יורק, ארצות הברית.

ב-1967 שב ארצה לאחר ששימש כחבר בכיר בצוות ניהול של חברת Du-Pont האמריקאית. בשנת 1968 נישא לאסנת רבין, אמנית ועורכת, ולשניים נולדו בת ובן. השניים היו נשואים עד מותה בשנת 2015.

בין 1967 ל-1973 עבד במספר תפקידים בכירים בקונצרן כור תעשיות. בין השנים 1975-1973 הוצב בשגרירות ישראל בלונדון והוביל פעילויות בשליחות ארגון נתיב ('לשכת הקשר').

ב-1978 מונה למנכ"ל חברת-העובדים של ההסתדרות, אז ארגון הגג של משק העובדים שכלל כרבע מהפעילות הכלכלית הארץ. הוא היה אחראי מטעמה, בין השאר, על ניהול תאגידים מובילים בתחומי הבנקאות, הביטוח, התעשייה והמסחר. במהלך שנים אלו, גם היה שותף לדיונים ולגיבוש תוכנית הייצוב הכלכלית ('עסקת החבילה') הלאומית.

בשנים 1987–1988 שימש כעוזר מיוחד למנכ"ל כור, וב-1988 הקים את "אבגר", משרד עצמאי לייעוץ וניהול כלכלי.
לאורך השנים, שימש רבינוביץ כדירקטור במגוון רחב של חברות וארגונים ובכלל זה: בנק הפועלים, פקר פלדה, עם-עובד, אמפל, אל-על, כי"ל, לאומי ושות' ועוד. כמו כן, היה חבר וסגן יו"ר מליאת רשות ניירות ערך.

בנוסף, רבינוביץ נטל חלק בהנהלות גופים ציבוריים ובכלל זה: האוניברסיטה העברית, המכללה האקדמית ת"א-יפו והאגודה לחקר תפוצות ישראל. היה יו"ר העמותות ילדי השלום ומקרא לישראל. כחלק מפעילותו בעמותת קרן מייסדים יזם הקמת אתר אינטרנט היסטורי על תנועת העבודה בישראל.

קישורים חיצוניים
----------------

ויקישיתוף מדיה וקבצים בנושא **בן רבינוביץ** בוויקישיתוף
* אבגר ייעוץ וניהול

הערות שוליים
------------

1. ↑
2. ↑  אלה אמיתן, כך נוסדה מדינת הגמדים:, מעריב, 2 באוגוסט 1979;  
נתי גבאי, הכירו את אצבעוני – מפקד מדינת הגמדים, בבלוג "הספרנים" של הספרייה הלאומית, 16 בדצמבר 2018
3. ↑  אסנת רבינוביץ: מודעת אבל באתר "אבלים".
4. ↑  בן רבינוביץ מונה למנהל חברת העובדים, מעריב, 14 בפברואר 1984
5. ↑
**הוצאת אוניברסיטת שיקגו** (באנגלית: **University of Chicago Press**) היא בית ההוצאה לאור האקדמי הגדול ובין הוותיקים ביותר בארצות הברית. ההוצאה פועלת במסגרת אוניברסיטת שיקגו ומוציאה לאור מגוון רחב של פרסומים. בין הפרסומים מדריך הסגנון של שיקגו, מגוון כתבי עת מדעיים, ספרי יובל ומונוגרפיות מאת חוקרים. בניין מטה ההוצאה ממוקם במידוויי פלזנס, בקמפוס אוניברסיטת שיקגו. נכון ל-2022 הוציאה הספרייה לאור מעל 14,000 כותרים (ספרים) ומוציאה לאור כ-280 כותרים חדשים בשנה. חטיבת כתבי העת מוציאה לאור 84 כתבי עת מדעיים חלקם בדפוס וחלקם באופן אלקטרוני. מרכז ההפצה של ההוצאה משרת 150 הוצאות ובתי דפוס ברחבי העולם.

היסטוריה
--------

ההוצאה נוסדה בשנת 1890, כאחת משלוש המחלקות המקוריות של אוניברסיטה. בשנתיים הראשונות שימשה כבית דפוס וב-1892 החלו לצאת במסגרתה ספרי מחקר, ספרי לימוד וכתבי עת.

הגיליון הראשון של *Journal of Political Economy*, כתב העת הראשון של ההוצאה, ראה אור בדצמבר 1892.

ב-1905 החלה ההוצאה להפיץ ספרים מחוץ לאוניברסיטה עצמה. ב-1906 ראתה אור המהדורה הראשונה של מדריך הסגנון של שיקגו, המשמש כתקן לכתיבה אקדמית בתחום מדעי הרוח ומדעי החברה.

בשנות ה-50 של המאה ה-20 החלה ההוצאה להוציא לאור סדרות מקוריות ומתורגמות של הספרות וההיסטוריה של העולם. ביניהן תרגום כל הטרגדיות היווניות, והאיליאדה. כן ראה אור לקסיקון מלא יווני-אנגלי למונחי הברית החדשה והנצרות הקדומה.

ההוצאה היא המתרגם והמו"ל הבלעדי של חלק מההוגים של הפילוסופיה הקונטיננטלית באנגלית בהם ז'אק דרידה, פול ריקר ולוק פרי.

ב-2004 הוציאה ההוצאה את "האנציקלופדיה של שיקגו", מדריך אקדמי מקיף של העיר, כהכרזה על הזיקה העמוקה שבין האוניברסיטה לעיר.

מיזם BiblioVault
----------------

BiblioVault נוסד על ידי ההוצאה וקרן משפחה אנדרו ויליאם מלון בשנת 2001 על מנת לרכז ולשמר פרסומים אקדמיים במדיה דיגיטלית. המיזם מספק גישה דיגיטלית והדפסה לפי דרישה לעשרות אלפי פרסומים של ההוצאה ושל הוצאות אקדמיות אחרות.

קישורים חיצוניים
----------------

ויקישיתוף מדיה וקבצים בנושא **הוצאת אוניברסיטת שיקגו** בוויקישיתוף
* אתר האינטרנט הרשמי של הוצאת אוניברסיטת שיקגו
* אתר BiblioVault
* אודות ההוצאה
* ההיסטוריה של הוצאת אוניברסיטת שיקגו
* הוצאת אוניברסיטת שיקגו, ברשת החברתית אקס (טוויטר)

* הוצאת אוניברסיטת שיקגו, הבלוג הרשמי

הערות שוליים
------------

1. 1 2  ההיסטוריה של הוצאת אוניברסיטת שיקגו
2. ↑  Journal of Political Economy, גיליון ראשון, JSTOR
3. ↑  The Complete Greek Tragedies
4. ↑  A Greek-English Lexicon of the New Testament and Other Early Christian Literature
5. ↑  The Encyclopedia of Chicago

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007524246505171
* BIBSYS: 90397551
* BnF: cb121790932 (data)
* CANTIC: a11821322
* CiNii: DA00655098
* GND: 507685-7
* ISNI: 0000 0001 2097 1750
* LCCN: n80082348
* NKC: ko2003184597
* NLA: 36455688
* NLP: a0000002648173
* SUDOC: 030359643
* Trove: 1257779
* VcBA: 494/67210
* VIAF: 122888939
* WorldCat: lccn-n80082348

 |